બટાટાની ખેતી માટે મશહૂર થયેલા ડીસામાં વર્ષ ૨૦૧૬-૧૭માં બટાટાની ખેતીમાં ભયંકર મંદી આવી હતી. આ મંદીમાથી ખેડૂતોને ઊગારવા માટે રાજ્ય સરકાર દ્વારા ટ્રાન્સફર સબસિડીની જાહેરાત કરવામાં આવી હતી પરંતુ આ જાહેરાત કર્યાને એક વર્ષ જેટલો સમય વીતી ગયો હોવા છતાં સરકાર દ્વારા ખેડૂતોને હજુ સુધી સબસિડી ચૂકવવામાં આવી નથી. જેને પગલે આજે ડીસાની નાયબ કલેક્ટર કચેરી ખાતે ખેડૂતોએ સબસિડી ઝડપથી ચૂકવવામાં આવે તેવી માંગ કરી છે.